|  |  |
| --- | --- |
| IAF MD 16:2015 | Starptautiskais akreditācijas forums |
|  |  |
| A picture containing shape  Description automatically generated | *IAF* obligātais dokuments |

**ISO/IEC 17011 piemērošana pārtikas drošuma pārvaldības sistēmu (*FSMS*) sertifikācijas iestāžu akreditācijai**

**1. izdevums, 2. versija**

**(IAF MD 16:2015)**

|  |  |  |
| --- | --- | --- |
| Izdots: 2015. gada 19. janvāris | Piemērošanas datums: 2016. gada 15. decembris | IAF MD 16:20151. izdevums, 2. versija |
|  | © Starptautiskais akreditācijas forums, 2015 |  |

Starptautiskais akreditācijas forums (*IAF*) veicina tirdzniecību un atbalsta regulatorus, pasaules mērogā īstenojot akreditācijas institūciju (*AB*) savstarpējas atzīšanas nolīgumu, lai *IAF* locekļu akreditētās atbilstības novērtēšanas institūcijas (*CAB*) tiktu atzītas visā pasaulē.

Akreditācija mazina riskus uzņēmumiem un to klientiem, garantējot, ka akreditētas atbilstības novērtēšanas institūcijas (*CAB*) ir kompetentas veikt darbu, ko tās uzņemas savā akreditācijas jomā. Akreditācijas institūcijām (*AB*), kas ir *IAF* locekles, un *CAB*, ko tās akreditē, ir jāpilda attiecīgie starptautiskie standarti un piemērojamie *IAF* piemērošanas dokumenti šo standartu saskaņotai piemērošanai.

*IAF* daudzpusējo atzīšanas nolīgumu (*MLA*) parakstījušās *AB* regulāri novērtē iecelta speciālistu grupa, lai nodrošinātu uzticamu šo institūciju akreditācijas programmu darbību. *IAF MLA* struktūra un darbības joma ir precizēta dokumentā IAF PR 4 “Structure of IAF MLA and Endorsed Normative Documents” [*IAF MLA* struktūra un apstiprinātie normatīvie dokumenti].

*IAF MLA* ir strukturēts piecos līmeņos 1. līmenī ir noteikti obligātie kritēriji, kas piemērojami visām *AB*, ISO/IEC 17011. 2. līmeņa darbības(-u) un attiecīgā(-o) 3. līmeņa normatīvā(-o) dokumenta(-u) apvienojums ir *MLA* galvenā darbības joma, savukārt 4. līmeņa (ja atbilstīgi) un 5. līmeņa attiecīgo normatīvo dokumentu apvienojums ir *MLA* pakārtotā darbības joma.

* *MLA* galvenajā darbības jomā ietilpst darbības, piemēram, produkta sertifikācija un saistītie obligātie dokumenti, piemēram, ISO/IEC 17065. Apliecinājumi, ko veic *CAB* galvenās darbības jomas līmenī, tiek uzskatīti par vienlīdz uzticamiem.
* *MLA* ietilpst atbilstības novērtēšanas prasības, piemēram, ISO 9001, un, ja atbilstīgi, – shēmas īpašas prasības, piemēram, ISO TS 22003. Apliecinājumi, ko veic *CAB* pakārtotās jomas līmenī, tiek uzskatīti par līdzvērtīgiem.

*IAF MLA* nodrošina uzticamību, kas nepieciešama, lai tirgus atzītu atbilstības novērtēšanas rezultātus. Apliecinājumi, ko saskaņā ar *IAF MLA* ir izdevusi institūcija, kuru ir akreditējusi *IAF MLA* parakstītāja *AB*, var tikt atzīti visā pasaulē, tādējādi veicinot starptautisko tirdzniecību.

|  |  |
| --- | --- |
| 1. izdevums, 2. versijaSagatavoja: *IAF* Tehniskā komiteja |  |
| Apstiprināja: *IAF* locekļiIzdošanas datums: 2015. gada 19. janvārisKontaktpersona informācijas pieprasījumiem: Elva Nilsena [*Elva Nilsen*]*IAF* korporācijas sekretāre | Datums: 2012. gada 21. augustsDatums: 2014. gada 2. jūlijsPiemērošanas datums: 2016. gada 15. decembris |
| Tālrunis: +1 (613) 454-8159E-pasts: secretary@iaf.nu |  |

**Ievads attiecībā uz *IAF* obligātajiem dokumentiem**

Šajā dokumentā vēlējuma un vajadzības izteiksmi lieto, lai norādītu atzītus standarta prasību izpildes līdzekļus[[1]](#footnote-1). Atbilstības novērtēšanas institūcija (*CAB*) prasības var izpildīt līdzvērtīgā veidā, ar nosacījumu, ka tā to var pierādīt akreditācijas institūcijai (*AB*). Šajā dokumentā vajadzības un īstenības izteiksmi lieto, lai norādītu noteikumus, kas, atainojot attiecīgā standarta prasības, ir obligātie noteikumi[[2]](#footnote-2).

**SATURA RĀDĪTĀJS**

[0. IEVADS 6](#_Toc103768964)

[1. DARBĪBAS JOMA 6](#_Toc103768965)

[2. NORMATĪVĀS ATSAUCES 6](#_Toc103768966)

[3. TERMINI UN DEFINĪCIJAS 7](#_Toc103768967)

[4. AKREDITĀCIJAS INSTITŪCIJA 7](#_Toc103768968)

[4.1. Juridiskā atbildība 7](#_Toc103768969)

[4.2. Struktūra 7](#_Toc103768970)

[4.3. Neietekmējamība 7](#_Toc103768971)

[4.4. Konfidencialitāte 7](#_Toc103768972)

[4.5. Saistības un finansēšana 7](#_Toc103768973)

[4.6. Akreditācijas darbība 7](#_Toc103768974)

[5. PĀRVALDĪBA 7](#_Toc103768975)

[5.1. Vispārīgi 7](#_Toc103768976)

[5.2. Pārvaldības sistēma 7](#_Toc103768977)

[5.3. Dokumentu vadība 7](#_Toc103768978)

[5.4. Pieraksti 7](#_Toc103768979)

[5.5. Neatbilstības un korektīvās darbības 8](#_Toc103768980)

[5.6. Preventīvās darbības 8](#_Toc103768981)

[5.7. Iekšējie auditi 8](#_Toc103768982)

[5.8. Pārvaldības pārskati 8](#_Toc103768983)

[5.9. Sūdzības 8](#_Toc103768984)

[6. CILVĒKU RESURSI 8](#_Toc103768985)

[6.1. Ar akreditācijas institūciju saistītais personāls 8](#_Toc103768986)

[6.2. Akreditācijas procesā iesaistītais personāls 8](#_Toc103768987)

[6.3. Monitorings 9](#_Toc103768988)

[6.4. Personāla pieraksti 9](#_Toc103768989)

[7. AKREDITĀCIJAS PROCESS 9](#_Toc103768990)

[7.1. Akreditācijas kritēriji un informācija 9](#_Toc103768991)

[7.2. Akreditācijas pieteikums 10](#_Toc103768992)

[7.3. Resursu pārskats 10](#_Toc103768993)

[7.4. Vērtēšanas nodošana apakšuzņēmumam 10](#_Toc103768994)

[7.5. Sagatavošanās novērtējumam 10](#_Toc103768995)

[7.6 Dokumentu un pierakstu pārskatīšana 11](#_Toc103768996)

[7.7. Novērtēšana uz vietas 11](#_Toc103768997)

[7.8. Konstatēto faktu analīze un novērtējuma ziņojums 12](#_Toc103768998)

[7.9. Lēmumu pieņemšana un akreditācijas piešķiršana 12](#_Toc103768999)

[7.10. Apelācijas 12](#_Toc103769000)

[7.11. Atkārtota novērtēšana un uzraudzība 12](#_Toc103769001)

[7.12. Akreditācijas paplašināšana 12](#_Toc103769002)

[7.13. Akreditācijas apturēšana, atsaukšana vai samazināšana 12](#_Toc103769003)

[7.14. Pieraksti par *CAB* 12](#_Toc103769004)

[7.15. Kvalifikācijas pārbaude un citi salīdzinājumi laboratorijām 12](#_Toc103769005)

[8. AKREDITĀCIJAS INSTITŪCIJAS UN *CAB* PIENĀKUMI 12](#_Toc103769006)

[8.1. *CAB* saistības 12](#_Toc103769007)

[8.2. Akreditācijas institūcijas saistības 12](#_Toc103769008)

[8.3. Atsauces uz akreditāciju un simbolu izmantošana 13](#_Toc103769009)

ISO/IEC 17011 piemērošana pārtikas drošuma pārvaldības sistēmu (*FSMS*) sertifikācijas iestāžu akreditācijai

*Šis ir obligātais dokuments, ko izmanto, lai saskaņoti piemērotu ISO/IEC 17011:2004 standartu, nosakot pārtikas drošuma pārvaldības sistēmas (FSMS) sertifikācijas iestāžu akreditācijas jomu. Joprojām ir piemērojami visi ISO/IEC 17011:2004 standarta punkti, un šis dokuments nav prioritārāks par minētajā standartā noteiktajām prasībām.*

# 0. IEVADS

0.1. ISO/IEC 17011 ir starptautisks standarts, kurā noteiktas prasības iestādēm, kas īsteno atbilstības novērtēšanas institūciju akreditācijas sistēmas.

0.2. Šā dokumenta mērķis ir panākt, lai akreditācijas institūcijas saskaņoti piemērotu ISO/IEC 17011 attiecībā uz to iestāžu akreditāciju, kuras veic pārtikas drošuma pārvaldības sistēmu (*FSMS*) auditu un sertifikāciju. Šajā dokumentā ir sniegti normatīvie kritēriji par ISO/IEC 17011 piemērošanu, akreditējot iestādes, kuras veic pārtikas drošuma pārvaldības sistēmu auditu un sertifikāciju.

0.3. Šajā dokumentā ir ievērota ISO/IEC 17011 struktūra. *IAF* normatīvie kritēriji ir apzīmēti ar burtiem “MD”, kuriem seko atsauces numurs, kas ietver attiecīgo ISO/IEC 17011 prasību punktu. Visur, kur šā dokumenta tekstā ir sniegta atsauce uz “XXX. punktu”, tā ir atsauce uz ISO/IEC 17011 punktu, ja vien nav norādīts citādi.

0.4. Šajā dokumentā ir sniegtas norādes par to, kā akreditācijas institūcijām (*AB*) saskaņoti novērtēt *FSMS* sertifikācijas iestādes kompetences jomu. Šajā dokumentā ir norādīts, kādas darbības *AB* veiks, lai novērtētu *CAB* kompetenci katrā pārtikas ķēdes kategorijā, kas norādīta *ISO/TS 22003:2013 “Pārtikas drošuma pārvalības sistēmas. Prasības institūcijām, kuras veic pārtikas drošuma pārvaldības sistēmu auditu un sertifikāciju”* A pielikumā.

# 1. DARBĪBAS JOMA

1.1. Šajā dokumentā papildus ISO/IEC 17011 noteiktajām prasībām ir norādīti normatīvie kritēriji akreditācijas institūcijām, kas novērtē un akreditē *CAB*, kuras veic *FSMS* auditu un sertifikāciju. Tas der arī kā prasību dokuments akreditācijas institūciju *IAF* daudzpusējā atzīšanas nolīguma (*MLA*) salīdzinošās novērtēšanas procesā.

# 2. NORMATĪVĀS ATSAUCES

2.1. Šajā dokumentā piemēro ISO/IEC 17011 sniegtās normatīvās atsauces un turpmāk minētās atsauces. Attiecībā uz datētām atsaucēm piemēro tikai norādīto redakciju. Attiecībā uz atsaucēm bez datuma piemēro atsauces dokumenta (tostarp grozījumu) jaunāko redakciju.

a) ISO/IEC 17011 – *Conformity Assessment – general requirements for Accreditation Bodies accrediting conformity assessment bodies* [Atbilstības novērtēšana. Prasības akreditācijas iestādēm, kas akreditē atbilstības novērtēšanas iestādes]

b) IAF/ILAC A5:11/ 2013 *IAF/ILAC Multi-Lateral Mutual Recognition Arrangements (Arrangements): Application of ISO/IEC 17011:2004* [Daudzpusējie savstarpējās atzīšanas nolīgumi (Nolīgumi) – ISO/IEC 17011:2004 piemērošana]

c) ISO/TS 22003:2013 *Food safety management systems – Requirements for bodies providing audit and certification of food safety management systems* [Pārtikas drošuma pārvaldības sistēmas. Prasības institūcijām, kuras veic pārtikas drošuma pārvaldības sistēmu auditu un sertifikāciju]

# 3. TERMINI UN DEFINĪCIJAS

MD 3.1. Šajā dokumentā piemēro ISO/IEC 17021 un ISO/TS 22003 sniegtos terminus un definīcijas. Šajā dokumentā nav definēti papildu termini.

# 4. AKREDITĀCIJAS INSTITŪCIJA

## 4.1. Juridiskā atbildība

Nav papildu prasību.

## 4.2. Struktūra

Nav papildu prasību.

## 4.3. Neietekmējamība

Nav papildu prasību.

## 4.4. Konfidencialitāte

Nav papildu prasību.

## 4.5. Saistības un finansēšana

Nav papildu prasību.

## 4.6. Akreditācijas darbība

Nav papildu prasību.

# 5. PĀRVALDĪBA

## 5.1. Vispārīgi

Nav papildu prasību.

## 5.2. Pārvaldības sistēma

Nav papildu prasību.

## 5.3. Dokumentu vadība

Nav papildu prasību.

## 5.4. Pieraksti

Nav papildu prasību.

## 5.5. Neatbilstības un korektīvās darbības

Nav papildu prasību.

## 5.6. Preventīvās darbības

Nav papildu prasību.

## 5.7. Iekšējie auditi

Nav papildu prasību.

## 5.8. Pārvaldības pārskati

Nav papildu prasību.

## 5.9. Sūdzības

Nav papildu prasību.

# 6. CILVĒKU RESURSI

## 6.1. Ar akreditācijas institūciju saistītais personāls

Nav papildu prasību.

## 6.2. Akreditācijas procesā iesaistītais personāls

**MD 6.2.1.** Saskaņā ar ISO/IEC 17011 standarta 6.2.1. punktu akreditācijas institūcijai ir jānorāda, kādas kompetences ir nepieciešamas katrai akreditācijas darbībai. Turpmāk sniegtajā tabulā ir norādīts, kādas zināšanas un prasmes akreditācijas institūcijai ir jāpiemēro konkrētām akreditācijas darbībām, akreditējot *FSMS* sertifikācijas iestādi. “X” nozīmē, ka akreditācijas institūcijas personālam ir jābūt vispārējam zināšanu un prasmju līmenim. “X+” nozīmē, ka akreditācijas institūcijas personālam ir jābūt padziļinātām zināšanām un prasmēm, kas iegūtas praktiskā pieredzē un citos veidos.

|  |  |  |  |  |  |
| --- | --- | --- | --- | --- | --- |
| **Akreditācijas****funkcijas****Kompetence****(1. piezīme)** | **Dokumentu pārskatīšana** | **Novērtējumi uz vietas** | **Novērtējumi, pamatojoties novērojumiem** | **Akreditācijas lēmumi (3. piezīme)** | **Shēmas pārvaldība** |
| Zināšanas par vērtēšanas principiem, praksi un paņēmieniem un spēja tos piemērot |  | X+ | X+ | X | X |
| Zināšanas par ISO/IEC 17021 un ISO/TS 22003 prasībām un spēja piemērot šīs prasības | X | X+ | X+ | X | X |
| Zināšanas par *CAB* sertifikācijas procesiem | X | X+ | X | X | X |
| Zināšanas par ISO 22000 vai citiem *FSMS* sertifikācijas standartiem un spēja tos piemērot | X | X+ | X+ | X |  |
| Zināšanas par šādiem jautājumiem saistībā ar pārtikas drošuma pārvaldības sistēmu un spēja tos piemērot:* *HACCP* principi;
* pārtikas drošuma pārvaldība, tostarp *PRP;*
* tiesiskais regulējums
 | X | X+ | X+ | X |  |
| Zināšanas par šādiem jautājumiem un spēja tos piemērot (pārtikas ķēdes nozarē, kas tiek vērtēta):* pašreizējie *HACCP* principi;
* attiecīgie *PRP;*
* pārtikas drošuma apdraudējumu identifikācija;
* kontroles pasākumi;
* produkcija, procesi un prakse;

attiecīgās tiesiskās prasības (2. piezīme) |  |  | X+ |  |  |
| Zināšanas par *CAB* klienta uzņēmējdarbības nozari |  |  | X |  |  |
| Zināšanas par kultūras un sociālajām paražām, kas attiecas uz vērtētajām kategorijām un ģeogrāfiskajām teritorijām |  | X | X |  |  |
| 1. piezīme. Ja vērtēšanu veic grupa, prasītās kompetences ir jānodrošina visai grupai kopumā, nevis katram atsevišķam grupas loceklim. Savukārt, ja vērtēšanu veic fiziska persona, šai personai ir jābūt visām uzskaitītajām kompetencēm.2. piezīme. Šeit minētās tiesiskās prasības nozīmē to, ka ir jāsaprot, kādi noteikumi novērojamajai organizācijai ir jāievēro attiecīgajā pārtikas nozarē vai valstī/pavalstī/provincē, kurā šie noteikumi darbojas.3. piezīme. Ja grupa pārskata novērtējuma ziņojumus un pieņem akreditācijas lēmumus, prasītās zināšanas ir nepieciešamas grupai kopumā, nevis katram atsevišķam grupas loceklim. |

## 6.3. Monitorings

Nav papildu prasību.

## 6.4. Personāla pieraksti

Nav papildu prasību.

# 7. AKREDITĀCIJAS PROCESS

## 7.1. Akreditācijas kritēriji un informācija

MD 7.1.1. Akreditācijas novērtējumus veic atbilstoši ISO/IEC 17021, tostarp ISO/TS 22003 prasībām. Akreditācijas dokumentos (piemēram, sertifikātā vai grafikā) skaidri norāda, ka akreditācijas ir veikta atbilstoši ISO/IEC 17021 un ISO/TS 22003.

## 7.2. Akreditācijas pieteikums

MD 7.2.1. Akreditācijas jomu izsaka, izmantojot ISO/TS 22003 standarta A pielikuma A.1. tabulā uzskaitītās pārtikas ķēdes kategorijas.

## 7.3. Resursu pārskats

Nav papildu prasību.

## 7.4. Vērtēšanas nodošana apakšuzņēmumam

Nav papildu prasību.

## 7.5. Sagatavošanās novērtējumam

**MD 7.5.6. Novērošana**

MD 7.5.6.1. ISO/TS 22003 standarta A pielikuma A.1. tabulā uzskaitītās pārtikas ķēdes kategorijas ir sagrupētas turpmāk minētos klasteros[[3]](#footnote-3).

1. Lauksaimniecība (A+B)

2. Pārtikas un barības pārstrāde (C+D)

3. Ēdināšana (E)

4. Mazumtirdzniecība, transports un uzglabāšana (F+G)

5. Palīgnozares (H+I+J)

6. (Bio)ķīmiskās vielas (K)

MD 7.5.6.2. Akreditācijas institūcija akreditē konkrēto pārtikas ķēdes kategoriju tikai tad, ja klasterī ir veikts vismaz viens novērošanas novērtējums.

MD 7.5.6.3. Šis kritērijs ir piemērojams arī jomas paplašināšanai. Ja joma tiek paplašināta klastera iekšienē, novērošana nav obligāta. Novērošana ir obligāta, ja tiek paplašinātas kategorijas jaunā klasterī.

MD 7.5.6.4. Šīs ir **minimālās** prasības (izņemot gadījumos, kas aprakstīti MD 7.5.6.11. punktā). Akreditācijas institūcija novērtē katru atsevišķu gadījumu un lemj, vai ir nepieciešama novērošana īpašās situācijās, pamatojoties uz birojā veikta novērtējuma rezultātiem, esošajām pārtikas drošuma pārvaldības sistēmas akreditācijām un procesa riskiem.

MD 7.5.6.5. Akreditācijas institūcija reizi gadā novēro vismaz vienu auditu 2. klasterī (ja tas ietilpst sertifikācijas iestādes akreditētajā jomā) un akreditācijas cikla laikā novēro vismaz vienu auditu katrā no pārējiem klasteriem.

MD 7.5.6.6. Vienā novērošanas novērtējumā var iekļaut dažādas kategorijas, ja tam ir pamatojums, ņemot vērā novērojamā uzņēmuma un sertifikācijas iestādes darbības.

MD 7.5.6.7. Veicot sākotnējo akreditāciju, būtu jānovēro sākotnējās sertifikācijas audits, tostarp 1. posms.Katrā akreditācijas ciklā vismaz vienā no novērošanas auditiem būtu jāiekļauj sākotnējās sertifikācijas audits.

MD 7.5.6.8. Ja realizējams, visā akreditācijas ciklā akreditācijas institūcijai būtu jānodrošina, ka tiek veikti novērošanas novērtējumi apakškategorijās (kuras iekļautas sertifikācijas iestādes jomā), kurās ir augstāki pārtikas drošuma apdraudējuma riski.

MD 7.5.6.9. Vēlams, lai akreditācijas institūcija novērotu audita grupu, kura iepriekš nav bijusi novērota attiecīgajā konkrētajā pārtikas ķēdes kategorijā.

MD 7.5.6.10. Veicot novērošanas novērtējumus, jāizvairās atkārtoti novērot vienu un to pašu uzņēmumu, kas ir sertifikācijas iestādes klients. Akreditācijas institūcijām ir jāņem vērā iepriekšējie novērošanas rezultāti, lai izstrādātu savu novērošanas stratēģiju.

MD 7.5.6.11. Akreditācijas institūcija, lemjot par to, kādi novērošanas novērtējumi ir jāveic, var ņemt vērā akreditācijas, kas piešķirtas sertifikācijas iestādei atbilstoši citiem pārtikas drošuma standartiem vai shēmām (pārvaldības sistēmai vai produkcijas sertifikācijas shēmām) kategorijās, kas ietilpst vienā klasterī. Tādos gadījumos akreditācijas institūcija var izmantot novērojumus, kas jau ir veikti kādā no šādām shēmām, lai ar tiem aizstātu dažas novērošanas novērtējumu darbības, kas tiek prasītas MD 7.5.6.2.–MD 7.5.6.6. punktā, bet ne to vairākumu. Tas būtu jādara, pamatojoties uz klientu sertifikācijas darbību un *CB* auditoru sadalījumu. Akreditācijas institūcijai šie gadījumi ir pilnībā jādokumentē un jāpamato.

## 7.6 Dokumentu un pierakstu pārskatīšana

Nav papildu prasību.

## 7.7. Novērtēšana uz vietas

MD 7.7.1. Ja ir akreditēta viena vai vairākas pārtikas ķēdes kategorijas (ISO/TS 22003 standarta A pielikuma A.1. tabula), tas apstiprina, ka sertifikācijas iestāde ir pierādījusi savu kompetenci sertificēt *FSMS* (piemēram, ISO 22000) šajās pārtikas ķēdes kategorijās.

MD 7.7.2. Tas tomēr nenozīmē, ka sertifikācijas iestādei ir auditori, kuriem ir nepieciešamā kompetence visās apakškategorijās, kas varētu būt iekļautas šādās pārtikas ķēdes kategorijās. Tāpēc pirms akreditācijas piešķiršanas kādai konkrētai pārtikas ķēdes kategorijai akreditācijas institūcija novērtē, ka:

a) sertifikācijas iestādei ir personāls, kas ir kompetents veikt līguma pārskatīšanu un izraudzīties pareizo pārtikas ķēdes kategoriju un apakškategoriju (skat. ISO/TS 22003 C pielikumu);

b) sertifikācijas iestāde ir izstrādājusi tehniskos kritērijus, lai raksturotu personāla kompetenci katrā definētajā apakškategorijā;

c) sertifikācijas iestādei ir kompetents personāls vismaz vienā pārtikas ķēdes kategorijas apakškategorijā;

d) sertifikācijas iestāde ir izstrādājusi procesu, kas garantē, ka akreditēta sertifikācija tiks piedāvāta tikai tajās apakškategorijās, kurās sertifikācijas iestādei ir kompetents personāls;

e) sertifikācijas iestāde uztur aktualizētu sarakstu, kurā uzskaitītas tās apakškategorijas, kurās tai ir kompetents personāls. Šim sarakstam ir jābūt pieejamam akreditācijas institūcijai pēc pieprasījuma;

f) sertifikācijas iestāde spēj parādīt, ka tai ir vismaz viens aktīvs vai potenciāls pieteikums pārtikas ķēdes kategorijā, kurā tā vēlas saņemt akreditāciju.

## 7.8. Konstatēto faktu analīze un novērtējuma ziņojums

Nav papildu prasību.

## 7.9. Lēmumu pieņemšana un akreditācijas piešķiršana

Nav papildu prasību.

## 7.10. Apelācijas

Nav papildu prasību.

## 7.11. Atkārtota novērtēšana un uzraudzība

Nav papildu prasību.

## 7.12. Akreditācijas paplašināšana

Nav papildu prasību.

## 7.13. Akreditācijas apturēšana, atsaukšana vai samazināšana

Nav papildu prasību.

## 7.14. Pieraksti par *CAB*

Nav papildu prasību.

## 7.15. Kvalifikācijas pārbaude un citi salīdzinājumi laboratorijām

Nav papildu prasību.

# 8. AKREDITĀCIJAS INSTITŪCIJAS UN *CAB* PIENĀKUMI

## 8.1. *CAB* saistības

Nav papildu prasību.

## 8.2. Akreditācijas institūcijas saistības

Nav papildu prasību.

## 8.3. Atsauces uz akreditāciju un simbolu izmantošana

Nav papildu prasību.

*IAF* obligātā dokumenta par akreditācijas jomas noteikšanu sertifikācijas iestādēm, kas piedāvā pārtikas drošuma pārvaldības sistēmu sertifikāciju, beigas.

**Sīkāka informācija**

Sīkāku informāciju par šo dokumentu vai citiem *IAF* dokumentiem var saņemt, sazinoties ar jebkuru *IAF* locekli vai ar *IAF* sekretariātu.

*IAF* locekļu kontaktinformācija ir sniegta *IAF* tīmekļa vietnē: http://www.iaf.nu.

**Sekretariāts:**

*IAF* korporācijas sekretāre

Tālrunis: +1 (613) 454-8159

E-pasts: secretary@iaf.nu

1. Tulkotāja piezīme. Tekstā angļu valodā šis komentārs attiecas uz konstrukcijām ar “should”. [↑](#footnote-ref-1)
2. Tulkotāja piezīme. Tekstā angļu valodā šis komentārs attiecas uz konstrukcijām ar “shall”. [↑](#footnote-ref-2)
3. Šie klasteri ir izveidoti tikai akreditācijas procesa vajadzībām, un sertifikācijas iestādes tos nevar izmantot savos sertifikācijas procesos [↑](#footnote-ref-3)